title: 2011/465/UE: Decizia Consiliului din 18 iulie 2011 de modificare a măsurilor corespunzătoare stabilite prin Decizia 2009/618/CE privind finalizarea procedurii de consultare cu Republica Guineea în conformitate cu articolul 96 din Acordul de la Cotonou și de abrogare a acesteia

text:
               27.7.2011

               RO

               Jurnalul Oficial al Uniunii Europene

               L 195/2

         DECIZIA CONSILIULUI
   din 18 iulie 2011
   de modificare a măsurilor corespunzătoare stabilite prin Decizia 2009/618/CE privind finalizarea procedurii de consultare cu Republica Guineea în conformitate cu articolul 96 din Acordul de la Cotonou și de abrogare a acesteia
   (2011/465/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) și revizuit la Ouagadougou, Burkina Faso la 22 iunie 2010 (2) (denumit în continuare „Acordul de parteneriat ACP-UE”), în special articolul 96,
   având în vedere Acordul intern între reprezentații guvernelor statelor membre, reuniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere propunerea Comisiei Europene,
   în acord cu Înaltul Reprezentant al Uniunii pentru afaceri externe și politica de securitate,
   întrucât:

               (1)

               Republica Guineea a înregistrat progrese în ceea ce privește punerea în aplicare a angajamentelor descrise în scrisoarea din anexa la Decizia 2009/618/CE a Consiliului din 27 iulie 2009 privind finalizarea procedurii de consultare cu Republica Guineea în conformitate cu articolul 96 din Acordul de la Cotonou (4) și stabilind condiții cu privire la încetarea măsurilor corespunzătoare.

               (2)

               Republica Guineea a înregistrat progrese în procesul de tranziție către restabilirea ordinii constituționale și instituirea unui regim democratic, în special datorită instalării unui președinte în urma desfășurării unor alegeri prezidențiale libere și transparente și numirea unui guvern civil.

               (3)

               Desfășurarea alegerilor prezidențiale și instalarea noului președinte constituie o realizare parțială a ultimului jalon definit în anexa la scrisoarea anexată la Decizia 2009/618/CE.

               (4)

               Cel de-al patrulea și ultimul jalon care marchează încheierea tranziției nu va fi atins la 27 iulie 2011, data expirării Deciziei 2009/618/CE.

               (5)

               Prin urmare, având în vedere progresele înregistrate în ceea ce privește restabilirea ordinii constituționale, ar trebui actualizate măsurile corespunzătoare pentru a se ține seama de progresele realizate și ar trebui abrogată Decizia 2009/618/CE,

         ADOPTĂ PREZENTA DECIZIE:
   Articolul 1
   Măsurile corespunzătoare prevăzute în temeiul articolului 96 alineatul (2) litera (c) din Acordul de parteneriat ACP-UE sunt precizate în scrisoarea din anexa la prezenta decizie.
   Articolul 2
   Decizia 2009/618/CE se abrogă.
   Articolul 3
   Prezenta decizie intră în vigoare la data adoptării.
   Decizia expiră la 19 iulie 2012.
   Aceasta se reexaminează după o perioadă orientativă de 6 luni, dacă este necesar, pe baza concluziilor unei misiuni la fața locului a Uniunii Europene.

      Adoptată la Bruxelles, 18 iulie 2011.

            Pentru Consiliu

            Președintele

         C. ASHTON

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  JO L 214, 19.8.2009, p. 34.

      ANEXĂ

         PROIECT DE SCRISOARE
         Domnule Președinte,
         Domnule Prim-ministru,
         Uniunea Europeană salută progresele înregistrate de Republica Guineea în ceea ce privește restabilirea ordinii constituționale, în special ca urmare a încheierii pașnice a alegerilor prezidențiale din 2010 și a instalării unui președinte legitim și a unui guvern civil. Alegerile prezidențiale care tocmai s-au încheiat constituie primul scrutin cu adevărat deschis și competitiv de la independența Republicii Guineea și marchează o etapă crucială în direcția restabilirii legitimității democratice.
         Vă aflați în prezent în fața unei provocări imense, și anume aducerea țării pe calea stabilității și a creșterii economice, și ați asumat acest rol prin adoptarea unui program ambițios de reforme. Fiind conștient de dificultățile economice și sociale cu care se confruntă Republica Guineea și pentru a vă susține în această etapă finală, dar importantă a tranziției politice, Consiliul Uniunii Europene a decis să revizuiască condițiile prevăzute pentru ultima etapă a reluării cooperării între Uniunea Europeană și Republica Guineea, și anume semnarea documentului de strategie a țării și a Programului indicativ național (DSN/PIN) pentru al 10-lea Fond european de dezvoltare (FED) care va acoperi cooperarea cu Republica Guineea până în 2013.
         În conformitate cu această decizie, Uniunea Europeană va putea semna DSN/PIN cu Republica Guineea încă de la finalizarea acestora și după trimiterea de către autoritățile guineene a unei comunicări formale către Uniunea Europeană care să prezinte o cronogramă detaliată, elaborată și adoptată de către autoritățile competente, specificând data și etapele pentru desfășurarea alegerilor legislative înainte de sfârșitul anului 2011.
         Încă de la semnarea DSN/PIN, se vor putea mobiliza fondurile care acordă sprijin direct populațiilor, destinate serviciilor sociale de bază. De asemenea, se va putea continua instrumentarea tehnică a celorlalte proiecte și programe prevăzute în aceste documente, precum și eventualele noi operații ale Băncii Europene de Investiții (BEI) (1), însă utilizarea fondurilor va fi posibilă doar după desfășurarea unor alegeri legislative libere și transparente.
         Uniunea Europeană consideră că, deși alegerile prezidențiale sunt fundamentale pentru tranziția democratică, alegerile legislative și instituirea noului parlament ales în mod democratic sunt hotărâtoare pentru realizarea tranziției și stabilirea unui cadru democratic complet. Uniunea Europeană își manifestă încrederea în ceea ce privește desfășurarea alegerilor legislative cel târziu în ultimul trimestru al anului 2011, astfel cum au anunțat autoritățile guineene, și își afirmă disponibilitatea pentru sprijinirea financiară a organizării alegerilor (cu o sumă orientativă de 5 milioane EUR).
         Uniunea Europeană se angajează să continue un dialog politic periodic cu guvernul guineean, în conformitate cu articolul 8 din Acordul de la Cotonou, pe tema elementelor esențiale din acest acord menționate la articolul 9, în special drepturile omului, principiile democratice și statul de drept, precum și reconcilierea națională, încetarea impunității și reformele din domeniul guvernanței politice, judiciare și economice, precum și reformele din sectorul securității.
         Guvernul Republicii Guineea poate să conteze în continuare pe sprijinul și susținerea Uniunii Europene în parcursul său ambițios de restabilire a creșterii economice durabile și a bunăstării populației sale.
         Cu deosebită considerație,

            Adoptată la Bruxelles,

               Pentru Uniunea Europeană

         ANEXĂ

            SCHEMA ANGAJAMENTELOR

                     Angajamente ale părții guineene

                     Angajamente ale Uniunii Europene

                                 1.

                                 Cronogramă detaliată (dată și etape prealabile/operațiuni pregătitoare), elaborată și adoptată de către autoritățile competente, pentru desfășurarea alegerilor legislative până la sfârșitul anului 2011

                                 1.1.

                                 Semnarea DSN/PIN (al 10-lea FED) după finalizarea programării acestuia

                                 1.2.

                                 Instrumentarea tehnică a proiectelor/programelor prevăzute în DSN/PIN menționat

                                 1.3.

                                 Mobilizarea fondurilor care oferă sprijin direct populațiilor

                                 2.

                                 Desfășurarea de alegeri legislative libere și transparente

                                 2.1.

                                 Decizii de finanțare și de punere în aplicare efectivă a celorlalte proiecte/programe din cadrul celui de al 10-lea FED

         (1)  Măsura nu se aplică operațiilor de reducere interimară a datoriilor deja inițiate de BEI în cadrul inițiativei Țări sărace foarte îndatorate, inclusiv lichidarea restanțelor la împrumuturile FED gestionate de BEI.


title: 2013/702/UE: Decizia Consiliului din 7 octombrie 2013 privind semnarea, în numele Uniunii Europene și a statelor sale membre, și aplicarea cu titlu provizoriu a protocolului la Acordul de cooperare și uniune vamală dintre Comunitatea Europeană și statele sale membre, pe de o parte, și Republica San Marino, pe de altă parte, privind participarea, în calitate de parte contractantă, a Republicii Croația, în urma aderării sale la Uniunea Europeană

text:
               3.12.2013

               RO

               Jurnalul Oficial al Uniunii Europene

               L 322/1

         DECIZIA CONSILIULUI
   din 7 octombrie 2013
   privind semnarea, în numele Uniunii Europene și a statelor sale membre, și aplicarea cu titlu provizoriu a protocolului la Acordul de cooperare și uniune vamală dintre Comunitatea Europeană și statele sale membre, pe de o parte, și Republica San Marino, pe de altă parte, privind participarea, în calitate de parte contractantă, a Republicii Croația, în urma aderării sale la Uniunea Europeană
   (2013/702/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 352, coroborate cu articolul 218 alineatul (5) și cu articolul 218 alineatul (8) al doilea paragraf,
   având în vedere Actul de aderare a Croației, în special articolul 6 alineatul (2) al doilea paragraf,
   având în vedere propunerea Comisiei Europene,
   întrucât:

               (1)

               La 14 septembrie 2012, Consiliul a autorizat Comisia să deschidă negocieri cu Republica San Marino pentru adaptarea, prin intermediul negocierii unui protocol, a Acordului de cooperare și uniune vamală dintre Comunitatea Europeană și statele sale membre, pe de o parte, și Republica San Marino, pe de altă parte (1), privind participarea Croației, în calitate de parte contractantă, în perspectiva aderării sale la Uniune („protocolul”).

               (2)

               Negocierile privind protocolul au fost purtate de Comisie și s-au încheiat recent.

               (3)

               Protocolul ar trebui semnat în numele Uniunii, sub rezerva încheierii sale la o dată ulterioară.

               (4)

               Croația a aderat la Uniune la 1 iulie 2013.

               (5)

               Având în vedere aderarea Croației la Uniune și pentru a asigura participarea sa la acord, în calitate de parte contractantă, de la data aderării sale, protocolul ar trebui să se aplice cu titlu provizoriu de la data respectivă,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii Europene și al statelor sale membre, a protocolului la Acordul de cooperare și uniune vamală dintre Comunitatea Europeană și statele sale membre, pe de o parte, și Republica San Marino, pe de altă parte, privind participarea Croației, în calitate de parte contractantă, ca urmare a aderării sale la Uniunea Europeană, sub rezerva încheierii protocolului respectiv.
   Textul protocolului se atașează la prezenta decizie.
   Articolul 2
   Președintele Consiliului este autorizat să desemneze persoana(ele) împuternicită(e) să semneze protocolul în numele Uniunii.
   Articolul 3
   Protocolul se aplică cu titlu provizoriu, în conformitate cu articolul 5, de la 1 iulie 2013, până la finalizarea procedurilor necesare pentru încheierea acestuia.
   Articolul 4
   Prezenta decizie intră în vigoare la data adoptării.

      Adoptată la Bruxelles, 7 octombrie 2013.

            Pentru Consiliu

            Președintele

         J. BERNATONIS

      (1)  JO L 84, 28.3.2002, p. 43.


title: Decizia Consiliului din 1 decembrie 2005 de modificare a Deciziei 1999/70/CE privind auditorii externi ai băncilor centrale naționale, cu privire la auditorul extern al Central Bank and Financial Services Authority of Ireland

text:
Anunţ juridic important

|

32005D0866

Official Journal L 318 , 06/12/2005 P. 0025 - 0025 Official Journal L 175 , 29/06/2006 P. 0121 - 0121

		20051201Decizia Consiliuluidin 1 decembrie 2005de modificare a Deciziei 1999/70/CE privind auditorii externi ai băncilor centrale naționale, cu privire la auditorul extern al Central Bank and Financial Services Authority of Ireland(2005/866/CE)CONSILIUL UNIUNII EUROPENE,având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene și, în special, articolul 27 alineatul (1) al acestuia,având în vedere Recomandarea BCE/2005/10 a Băncii Centrale Europene din 26 octombrie 2005 către Consiliul Uniunii Europene privind auditorul extern al Central Bank and Financial Services Authority of Ireland [1],întrucât:(1) Conturile Băncii Centrale Europene (BCE) și ale băncilor centrale naționale ale Eurosistemului sunt auditate de auditori externi independenți, recomandați de Consiliul Guvernatorilor BCE și aprobați de Consiliul Uniunii Europene.(2) Mandatul auditorului extern actual al Central Bank and Financial Services Authority of Ireland s-a încheiat și nu va fi reînnoit. În consecință, este necesar să fie desemnat auditor extern începând cu exercițiul financiar 2005.(3) Central Bank and Financial Services Authority of Ireland a selectat Deloitte & Touche în calitate de auditor extern, începând cu exercițiul financiar 2005, iar BCE consideră că acesta îndeplinește cerințele necesare pentru a fi desemnat.(4) Consiliul Guvernatorilor BCE a recomandat ca mandatul auditorului extern să fie de trei ani, cu posibilitate de prelungire.(5) Este oportun să se dea curs recomandării Consiliului Guvernatorilor BCE și să se modifice Decizia 1999/70/CE a Consiliului [2] în consecință,DECIDE:Articolul 1Articolul 1 alineatul (5) din Decizia 1999/70/CE se înlocuiește cu următorul text:"(5) Deloitte & Touche este aprobat prin prezenta în calitate de auditor extern al Central Bank and Financial Services Authority of Ireland, începând cu exercițiul financiar 2005, pe o perioadă de trei ani, cu posibilitate de prelungire."Articolul 2Prezenta decizie se notifică Băncii Centrale Europene.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 1 decembrie 2005.Pentru ConsiliuPreședinteleA. Michael[1] JO C 277, 10.11.2005, p. 30.[2] JO L 22, 29.1.1999, p. 69. decizie astfel cum a fost modificată ultima dată prin Decizia 2005/512/CE (JO L 187, 19.7.2005, p. 20).--------------------------------------------------


title: Decizia (PESC) 2017/301 a Consiliului din 17 februarie 2017 privind prelungirea mandatului Reprezentantului Special al Uniunii Europene pentru Sahel

text:
               21.2.2017

               RO

               Jurnalul Oficial al Uniunii Europene

               L 43/225

         DECIZIA (PESC) 2017/301 A CONSILIULUI
   din 17 februarie 2017
   privind prelungirea mandatului Reprezentantului Special al Uniunii Europene pentru Sahel
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 7 decembrie 2015, Consiliul a adoptat Decizia (PESC) 2015/2274 (1) de numire a domnului Ángel LOSADA FERNÁNDEZ în calitate de Reprezentant Special al Uniunii Europene (RSUE) pentru Sahel. Mandatul RSUE urmează să expire la 28 februarie 2017.

               (2)

               Mandatul RSUE ar trebui să fie prelungit pentru o perioadă suplimentară de 16 luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   (1)   Mandatul domnului Ángel LOSADA FERNÁNDEZ în calitate de RSUE pentru regiunea Sahel se prelungește până la 30 iunie 2018. Consiliul poate decide cu privire la încheierea anticipată a mandatului RSUE, pe baza unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   (2)   În sensul mandatului RSUE, regiunea Sahel este definită ca incluzând obiectivul principal al Strategiei UE pentru securitate și dezvoltare în Sahel („strategia”) și al Planului său regional de acțiune („PRA”), și anume Burkina Faso, Ciad, Mali, Mauritania și Niger. În ceea ce privește aspectele cu implicații regionale mai extinse, RSUE va conlucra, după caz, cu țările din bazinul lacului Ciad și cu alte țări și entități regionale sau internaționale din afara regiunii Sahel, inclusiv Maghreb, Africa de Vest și Golful Guineei, după caz.
   Articolul 2
   Obiective de politică
   (1)   Mandatul RSUE se întemeiază pe obiectivul de politică al Uniunii în ceea ce privește contribuția activă a Sahelului la eforturile regionale și internaționale pentru o pace durabilă, securitate și dezvoltare în regiune. De asemenea, RSUE urmărește sporirea calității, intensității și impactului angajamentului pluridimensional al Uniunii în Sahel.
   (2)   RSUE contribuie la dezvoltarea și punerea în practică a tuturor eforturilor Uniunii în regiune, în special în domeniile de politică, în domeniul securității și în domeniul dezvoltării, inclusiv strategia și PRA, precum și la coordonarea tuturor instrumentelor relevante de acțiune ale Uniunii.
   (3)   Se acordă prioritate Republicii Mali și stabilizării sale pe termen lung și dimensiunilor regionale ale conflictului existent în Mali, RSUE coordonând activitatea sa cu cea a delegației UE și a altor părți interesate relevante, inclusiv statele membre, Comisia și Serviciul European de Acțiune Externă (SEAE).
   (4)   Obiectivele de politică ale Uniunii ar trebui să urmărească să promoveze, prin utilizarea coordonată și eficace a tuturor instrumentelor sale, ca Mali și locuitorii săi să revină pe calea păcii, reconcilierii, securității și dezvoltării.
   (5)   Se acordă atenția cuvenită contribuției la consolidarea eforturilor de coordonare între țările din regiunea Sahel în domeniul securității și cel al dezvoltării, în special G5 Sahel.
   Articolul 3
   Mandat
   (1)   În vederea realizării obiectivelor de politică ale Uniunii în ce privește Sahelul, mandatul RSUE constă în:

               (a)

               contribuirea activă la implementarea strategiei și a PRA și coordonarea și dezvoltarea în continuare a abordării globale a Uniunii privind criza regională, urmărind să consolideze coerența și eficiența globale ale activităților Uniunii în Sahel;

               (b)

               dialogul cu toate părțile interesate relevante din regiune, guverne, organizații regionale, în special G5 Sahel, organizații internaționale, societatea civilă și diaspora, inclusiv cu toate țările din Maghreb și din bazinul lacului Ciad, în vederea realizării obiectivelor Uniunii, și contribuirea la o mai bună înțelegere a rolului pe care Uniunea îl are în Sahel;

               (c)

               reprezentarea și promovarea intereselor și a vizibilității Uniunii în cadrul forumurilor regionale și internaționale relevante, inclusiv prin participarea în Comité de Suivi din cadrul acordului pentru pace în Mali, și facilitarea unei acțiuni pe deplin coordonate și ample a Uniunii în regiune valorificând toate instrumentele pertinente, inclusiv asistența pentru dezvoltare, activitățile statelor membre și sprijinul acordat de Uniune în domeniul gestionării crizelor și al prevenirii conflictelor, prin intermediul Misiunii militare a Uniunii Europene, pentru a contribui la instruirea forțelor armate maliene (EUTM Mali), Misiunii PSAC a Uniunii Europene în Mali (EUCAP Sahel Mali) și Misiunii PSAC a Uniunii Europene în Niger (EUCAP Sahel Niger);

               (d)

               cooperarea strânsă cu Organizația Națiunilor Unite (ONU), îndeosebi cu Reprezentantul Special al Secretarului General pentru Africa Occidentală și Sahel, cu Reprezentantul Special al Secretarului General și șeful Misiunii multidimensionale integrate a ONU pentru stabilizarea situației din Mali (MINUSMA), cu Uniunea Africană (UA), în special cu Înaltul Reprezentant al UA pentru Mali și Sahel, cu G5 Sahel, cu Comunitatea economică a statelor Africii Occidentale, cu Comisia bazinului lacului Ciad și cu alte părți interesate de la nivel național, regional și internațional, inclusiv alți trimiși speciali pentru Sahel, precum și cu alte organisme relevante din zona Maghreb;

               (e)

               monitorizarea îndeaproape a dimensiunii regionale și transfrontaliere a provocărilor cu care se confruntă regiunea, precum terorismul, criminalitatea organizată, traficul de armament, traficul cu ființe umane și introducerea ilegală a migranților, traficul de stupefiante, fluxurile migratorii și de refugiați, precum și fluxurile financiare aferente; contribuirea, în strânsă cooperare cu Coordonatorul UE pentru lupta împotriva terorismului, la implementarea ulterioară a Strategiei UE pentru lupta împotriva terorismului;

               (f)

               urmărirea îndeaproape a consecințelor la nivel umanitar, politic, de securitate și de dezvoltare ale fluxurilor majore de refugiați și de migranți și ale fluxurilor financiare ilegale aferente din regiune; participarea, la cerere, la dialoguri privind migrația cu părțile interesate relevante și contribuirea la un nivel mai amplu la politica Uniunii privind migrația și refugiații în ceea ce privește regiunea, în concordanță cu prioritățile politice ale Uniunii, pentru a îmbunătăți cooperarea inclusiv cu privire la returnare și readmisie; conlucrarea cu țările din Sahel astfel încât acestea să continue acțiunile agreate la reuniunea de la nivel înalt de la Valetta în noiembrie 2015, inclusiv Fondul fiduciar de urgență al UE pentru stabilitate și pentru abordarea cauzelor profunde ale migrației neregulamentare și ale strămutărilor de persoane în Africa, în colaborare cu cadrele de parteneriat.

               (g)

               menținerea de contacte politice constante la nivel înalt cu țările din regiune afectate de terorism și criminalitate internațională și asigurarea rolului fundamental al Uniunii în cadrul eforturilor internaționale de combatere a terorismului și criminalității internaționale. Acest lucru include eforturile Uniunii de a spori sprijinul său pentru sectorul de securitate prin regionalizarea misiunilor PSAC și sprijinirea activă a consolidării capacităților regionale și garantarea abordării corespunzătoare a cauzelor profunde ale terorismului și criminalității internaționale în Sahel;

               (h)

               urmărirea îndeaproape a efectelor crizelor umanitare în regiune asupra politicii, securității și dezvoltării;

               (i)

               în ceea ce privește Mali, contribuirea la stabilizarea țării, în special în ceea ce privește revenirea deplină la o situație de normalitate constituțională și de guvernare pe întregul teritoriu, precum și la un dialog național credibil și deschis tuturor în cadrul acordului pentru pace în Mali. Acest lucru include, de asemenea, promovarea consolidării instituționale, reformei în domeniul securității, realizării unei păci durabile, reconcilierii și combaterii corupției și impunității în Mali, precum și facilitarea eforturilor active și pe deplin coordonate ale Uniunii de a promova punerea în aplicare rapidă a acordului pentru pace în Mali;

               (j)

               contribuirea la punerea în aplicare a politicii Uniunii cu privire la drepturile omului în regiune, în cooperare cu RSUE pentru drepturile omului, inclusiv a orientărilor UE privind drepturile omului, în special a orientărilor UE privind copiii și conflictele armate, precum și privind violența împotriva femeilor și fetelor și combaterea tuturor formelor de discriminare a acestora, și a politicii Uniunii privind femeile, pacea și securitatea și promovarea incluziunii și egalității de gen în procesul de consolidare a statului, în concordanță cu Rezoluția 1325 (2000) a Consiliului de Securitate ONU și cu rezoluțiile subsecvente privind femeile, pacea și securitatea, inclusiv Rezoluția 2242 (2015). Contribuția va include monitorizarea și raportarea evoluțiilor, precum și formularea de recomandări în acest sens și menținerea de contacte regulate cu autoritățile relevante din Mali și din regiune, cu Biroul Procurorului Curții Penale Internaționale, Oficiul Înaltului Comisar al Națiunilor Unite pentru Drepturile Omului și cu apărătorii drepturilor omului și observatorii din regiune;

               (k)

               urmărirea și raportarea cu privire la respectarea rezoluțiilor Consiliului de Securitate ONU (RCSONU) relevante, în special RCSONU 2056 (2012), 2071 (2012), 2085 (2012), 2100 (2013) și 2295 (2016).

         (2)   În scopul îndeplinirii mandatului, RSUE, printre altele:

               (a)

               consiliază și raportează în ceea ce privește definirea pozițiilor Uniunii în forurile regionale și internaționale, în scopul promovării și consolidării proactive a abordării cuprinzătoare a Uniunii privind criza din Sahel;

               (b)

               păstrează o perspectivă globală asupra activităților Uniunii și facilitează coordonarea deplină a acestora și cooperează strâns cu delegațiile Uniunii implicate.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE acționează în strânsă coordonare cu SEAE și cu departamentele relevante ale acestuia, în special cu departamentul pentru Africa.
   Articolul 5
   Finanțare
   (1)   Valoarea de referință financiară destinată acoperirii cheltuielilor legate de mandatul RSUE pentru perioada 1 martie 2017-30 iunie 2018 este de1 840 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea echipei sale. Echipa dispune de competențele necesare în chestiuni de politică și de securitate specifice, conform mandatului. RSUE informează cu promptitudine Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru care i-a detașat, de instituția Uniunii care i-a detașat ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE.
   (3)   Toți membrii personalului detașat rămân sub autoritatea administrativă a statului membru care i-a detașat sau a instituției Uniunii care i-a detașat ori a SEAE, după caz, și își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentele relevante ale SEAE sau cu delegațiile relevante ale Uniunii, în vederea asigurării coerenței și consecvenței activităților lor respective.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare îndeplinirii și bunei desfășurări a misiunii RSUE, precum și ale membrilor personalului RSUE se stabilesc împreună cu țările-gazdă, după caz. Statele membre și SEAE oferă tot sprijinul necesar în acest scop.
   Articolul 8
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 9
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii în regiune și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul RSUE și pe baza condițiilor de securitate din regiunea pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizaționale și procedurale specifice, pentru asigurarea gestionării deplasării personalului în condiții de siguranță către zona pentru care este responsabil și în interiorul acesteia și gestionării incidentelor de securitate, precum și furnizarea unui plan de urgență și de evacuare;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractual angajat la nivel local, au participat, înainte de sosire sau la sosirea în zona pentru care este responsabil, la cursuri adecvate de instruire în domeniul securității, pe baza clasificărilor de risc atribuite respectivei zone de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie a unor rapoarte scrise cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului de executare a mandatului.

         Articolul 11
   Raportare
   (1)   RSUE transmite periodic rapoarte verbale și scrise către ÎR și COPS. RSUE prezintă, de asemenea, rapoarte grupurilor de lucru ale Consiliului, după cum este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   (2)   RSUE raportează cu privire la cea mai adecvată modalitate de desfășurare a inițiativelor Uniunii, printre care contribuția Uniunii la reforme și în ceea ce privește aspectele politice ale proiectelor de dezvoltare relevante ale Uniunii, în coordonare cu delegațiile Uniunii în regiune.
   Articolul 12
   Coordonare
   (1)   În cadrul strategiei și a PRA, RSUE contribuie la unitatea, coerența și eficacitatea acțiunii politice și diplomatice a Uniunii și la asigurarea faptului că toate instrumentele Uniunii și acțiunile statelor membre sunt angajate într-un mod consecvent pentru a atinge obiectivele de politică ale Uniunii.
   (2)   Activitățile RSUE sunt coordonate cu cele ale delegațiilor Uniunii și cu cele ale Comisiei, precum și cu cele ale altor RSUE activi în regiune. RSUE informează periodic misiunile statelor membre și delegațiile Uniunii în regiune.
   (3)   Pe teren se menține o strânsă legătură cu șefii misiunilor statelor membre și cu șefii delegațiilor Uniunii. RSUE, în strânsă coordonare cu delegațiile relevante ale Uniunii, oferă îndrumare politică la nivel local șefilor misiunilor EUCAP Sahel Niger și EUCAP Sahel Mali, precum și comandantului misiunii EUTM Mali. RSUE, comandantul misiunii EUTM Mali, comandantul operațiilor civile EUCAP Sahel Niger și EUCAP Sahel Mali se consultă reciproc în funcție de necesități.
   Articolul 13
   Asistență în cazul sesizărilor
   RSUE și personalul RSUE oferă asistență pentru furnizarea elementelor de răspuns la orice sesizări sau alte obligații care decurg din mandatul precedentului RSUE pentru Sahel și oferă, în acest scop, asistență administrativă și acces la dosarele relevante.
   Articolul 14
   Revizuire
   Punerea în aplicare a prezentei decizii și coerența acesteia cu alte contribuții din partea Uniunii în regiune sunt revizuite periodic. RSUE prezintă Consiliului, ÎR și Comisiei, până la 30 septembrie 2017, un raport privind progresele înregistrate și, până la 31 martie 2018, un raport cuprinzător privind executarea mandatului.
   Articolul 15
   Intrare în vigoare
   Prezenta decizie intră în vigoare la data adoptării.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  Decizia (PESC) 2015/2274 a Consiliului din 7 decembrie 2015 de numire a Reprezentantului Special al Uniunii Europene pentru Sahel (JO L 322, 8.12.2015, p. 44).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: Decizia 2014/181/PESC a Consiliului din 10 martie 2014 privind încheierea unui Acord sub forma unui schimb de scrisori între Uniunea Europeană și Republica Centrafricană privind statutul în Republica Centrafricană a operației militare a Uniunii Europene în Republica Centrafricană (EUFOR RCA)

text:
               1.4.2014

               RO

               Jurnalul Oficial al Uniunii Europene

               L 98/1

         DECIZIA 2014/181/PESC A CONSILIULUI
   din 10 martie 2014
   privind încheierea unui Acord sub forma unui schimb de scrisori între Uniunea Europeană și Republica Centrafricană privind statutul în Republica Centrafricană a operației militare a Uniunii Europene în Republica Centrafricană (EUFOR RCA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 februarie 2014, Consiliul a adoptat Decizia 2014/73/PESC (1), care prevede că statutul unităților sub comanda Uniunii și al personalului operației militare a Uniunii Europene în Republica Centrafricană (EUFOR RCA), incluzând privilegiile, imunitățile și alte garanții necesare pentru executarea și derularea în bune condiții a misiunii lor, urmează să facă obiectul unui acord încheiat în temeiul articolului 37 din Tratatul privind Uniunea Europeană (TUE) și în conformitate cu procedura prevăzută la articolul 218 din Tratatul privind funcționarea Uniunii Europene (TFUE).

               (2)

               În urma adoptării de către Consiliu, la 10 februarie 2014, a unei decizii de autorizare a începerii negocierilor, Înaltul Reprezentant al Uniunii pentru afaceri externe și politica de securitate a negociat un acord sub forma unui schimb de scrisori între Uniune și Republica Centrafricană privind statutul EUFOR RCA, în conformitate cu articolul 37 TUE.

               (3)

               În conformitate cu articolul 5 din Protocolul nr. 22 privind poziția Danemarcei, anexat la TUE și la TFUE, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (4)

               Acordul sub forma unui schimb de scrisori ar trebui aprobat,

         ADOPTĂ PREZENTA DECIZIE:
   Articolul 1
   Acordul sub forma unui schimb de scrisori între Uniunea Europeană și Republica Centrafricană privind statutul în Republica Centrafricană a operației militare a Uniunii Europene în Republica Centrafricană (EUFOR RCA) se aprobă, în numele Uniunii.
   Textul Acordului sub forma unui schimb de scrisori se atașează la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze scrisoarea respectivă prin care Uniunea își asumă obligații.
   Articolul 3
   Prezenta decizie intră în vigoare la data adoptării sale.

      Adoptată la Bruxelles, 10 martie 2014.

            Pentru Consiliu

            Președintele

         G. VROUTSIS

      (1)  Decizia 2014/73/PESC a Consiliului privind o operație militară a Uniunii Europene în Republica Centrafricană (EUFOR RCA) (JO L 40, 11.2.2014, p. 59)


               12.2.2016

               RO

               Jurnalul Oficial al Uniunii Europene

               C 55/140

         P7_TA(2013)0208
   Proiect de protocol privind aplicarea Cartei drepturilor fundamentale a Uniunii Europene în Republica Cehă (aprobare) ***
   Decizia Parlamentului European din 22 mai 2013 referitoare la propunerea Consiliului European de a nu convoca o convenție pentru adăugarea la Tratatul privind Uniunea Europeană și la Tratatul privind funcționarea Uniunii Europene a unui protocol privind aplicarea Cartei drepturilor fundamentale a Uniunii Europene în Republica Cehă (00091/2011 – C7-0386/2011 – 2011/0818(NLE))
   (Procedura de aprobare)
   (2016/C 055/32)

      Parlamentul European,

               —

               având în vedere scrisoarea din 5 septembrie 2011, adresată Consiliului de către guvernul ceh, referitoare la un proiect de protocol privind aplicarea Cartei drepturilor fundamentale a Uniunii Europene („Carta”) în Republica Cehă,

               —

               având în vedere scrisoarea Președintelui Consiliului European adresată Președintelui Parlamentului European la 25 octombrie 2011 referitoare la un proiect de protocol privind aplicarea Cartei în Republica Cehă,

               —

               având în vedere cererea de aprobare a propunerii de a nu convoca o convenție prezentată de Consiliul European în conformitate cu articolul 48 alineatul (3) al doilea paragraf din Tratatul privind Uniunea Europeană (C7-0386/2011),

               —

               având în vedere articolul 6 alineatul (1) din Tratatul privind Uniunea Europeană și Carta,

               —

               având în vedere concluziile reuniunii din 29–30 octombrie 2009 a șefilor de stat sau de guvern ai statelor membre din cadrul Consiliului European,

               —

               având în vedere articolul 74a și articolul 81 alineatul (1) din Regulamentul său de procedură,

               —

               având în vedere recomandarea Comisiei pentru afaceri constituționale (A7-0282/2012),

         întrucât:

               A.

               Carta a fost elaborată de o Convenție care a avut loc între 17 decembrie 1999 și 2 octombrie 2000 și care a reunit reprezentanți ai Parlamentului, ai statelor membre, ai parlamentelor naționale și ai Comisiei; Carta a fost proclamată la 7 decembrie 2000, iar textul său a fost preluat, cu adaptări, la Strasbourg, la 12 decembrie 2007;

               B.

               o a doua Convenție a avut loc în perioada 22 februarie 2002 – 18 iulie 2003, pentru elaborarea proiectului Tratatului de instituire a unei Constituții pentru Europa, a cărui substanță a fost incorporată, în mare măsură, în Tratatul de la Lisabona, intrat în vigoare la 1 decembrie 2009;

               C.

               ambele convenții au fost convocate pentru abordarea principalelor aspecte legate de ordinea constituțională a Uniunii, inclusiv de adoptarea unui text cu forță juridică obligatorie care să stabilească principiile și drepturile fundamentale recunoscute de Uniune;

               D.

               având în vedere cele de mai sus, nu este necesară convocarea unei convenții pentru examinarea propunerii de extindere la Republica Cehă a Protocolului nr. 30 privind aplicarea Cartei drepturilor fundamentale a Uniunii Europene în Polonia și în Regatul Unit, deoarece efectele respectivei propuneri, chiar dacă ar exista, ar fi limitate,

               1.

               aprobă propunerea Consiliului European de a nu convoca o convenție;

               2.

               încredințează Președintelui sarcina de a transmite prezenta decizie Consiliului European, Consiliului, Comisiei și parlamentelor naționale.


title: 2011/887/UE: Decizia Consiliului din 13 decembrie 2011 privind lansarea schimbului automat de date în ceea ce privește datele ADN în Lituania

text:
               28.12.2011

               RO

               Jurnalul Oficial al Uniunii Europene

               L 344/36

         DECIZIA CONSILIULUI
   din 13 decembrie 2011
   privind lansarea schimbului automat de date în ceea ce privește datele ADN în Lituania
   (2011/887/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor sau ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu vor fi fost abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI și Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Lituania a informat Secretariatul General al Consiliului cu privire la fișierele naționale de date ADN cărora li se aplică articolele 2-6 din Decizia 2008/615/JAI, precum și cu privire la condițiile de căutare automată prevăzute la articolul 3 alineatul (1) din respectiva decizie, în conformitate cu articolul 36 alineatul (2) din respectiva decizie.

               (5)

               În conformitate cu dispozițiile de la capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se aplică fiecăruia dintre schimburile automate de date și trebuie să fie completat de un stat membru de îndată ce acesta consideră că îndeplinește condițiile pentru schimbul de date din categoria de date corespunzătoare.

               (6)

               Lituania a completat chestionarul privind protecția datelor și chestionarul referitor la schimbul de date ADN.

               (7)

               Lituania a derulat cu succes un test-pilot împreună cu Austria.

               (8)

               O vizită de evaluare a fost efectuată în Lituania, iar echipa de evaluare din Austria a elaborat un raport privind vizita de evaluare și l-a înaintat grupului de lucru competent al Consiliului.

               (9)

               S-a înaintat Consiliului un raport de evaluare global, care sintetizează rezultatele chestionarului, vizita de evaluare și testul-pilot referitor la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării automate și al comparării datelor ADN, Lituania a pus în aplicare pe deplin dispozițiile generale privind protecția datelor incluse în capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 13 decembrie 2011.

            Pentru Consiliu

            Președintele

         M. CICHOCKI

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia (UE) 2016/971 a Consiliului din 17 iunie 2016 privind încheierea, în numele Uniunii Europene, a unui acord sub forma unei declarații privind extinderea comerțului cu produse ale tehnologiei informației (ATI)

text:
               18.6.2016

               RO

               Jurnalul Oficial al Uniunii Europene

               L 161/2

         DECIZIA (UE) 2016/971 A CONSILIULUI
   din 17 iunie 2016
   privind încheierea, în numele Uniunii Europene, a unui acord sub forma unei declarații privind extinderea comerțului cu produse ale tehnologiei informației (ATI)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Declarația ministerială privind comerțul cu produse ale tehnologiei informației, denumită în mod curent Acordul privind tehnologia informației („ATI”), a fost adoptată la Singapore, la 13 decembrie 1996. La punctul 3 din anexa la ATI se prevede că participanții se reunesc periodic sub egida Consiliului pentru comerțul cu mărfuri al Organizației Mondiale a Comerțului (OMC) pentru a revizui gama de produse, pentru a stabili prin consens dacă, ținând seama de progresul tehnologic, de experiența acumulată prin aplicarea concesiilor tarifare sau de modificările aduse nomenclaturii SA, apendicele la anexa menționată ar trebui să fie modificate astfel încât să includă produse suplimentare.

               (2)

               La 8 iulie 2009, Consiliul a autorizat Comisia să negocieze o revizuire a ATI, în vederea extinderii gamei de produse vizate, cu scopul de a reflecta progresul tehnologic și convergența.

               (3)

               Negocierile privind extinderea ATI au fost purtate de către Comisie în consultare cu comitetul special instituit în temeiul articolului 207 alineatul (3) din tratat.

               (4)

               La 28 iulie 2015, participanții la negocieri au emis o declarație privind extinderea comerțului cu produse ale tehnologiei informației (denumită în continuare „declarația privind extinderea ATI”), care prezintă rezultatele negocierilor.

               (5)

               În cadrul celei de a 10-a Conferințe ministeriale a OMC, care s-a ținut la Nairobi, din 15 până în 18 decembrie 2015, participanții la negocieri au emis, la 16 decembrie 2015, o declarație ministerială privind extinderea comerțului cu produse ale tehnologiei informației (WT/MIN 15/25) (denumită în continuare „declarația ministerială”) prin care sprijină și deschid spre acceptare declarația privind extinderea ATI, în conformitate cu punctul 9 din declarația ministerială. De asemenea, declarația ministerială specifică faptul că participanții la negocieri sunt de acord cu proiectele de liste transmise de fiecare dintre ei, în conformitate cu punctul 5 din declarația privind extinderea ATI, și incluse în documentul OMC G/MA/W/117.

               (6)

               Acordul sub forma unei declarații privind extinderea ATI ar trebui să fie aprobat în numele Uniunii, împreună cu lista Uniunii și cu listele transmise de alți participanți la negocieri, care sunt incluse în documentul OMC G/MA/W/117.

               (7)

               În conformitate cu declarația privind extinderea ATI, Uniunea ar trebui să transmită OMC modificările necesare la lista sa anexată la Acordul General pentru Tarife și Comerț 1994 („GATT 1994”), așa cum apar în lista CLXXIII a Uniunii (G/MA/TAR/RS/357/corr.1),

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii Europene, declarația privind extinderea ATI și listele transmise în conformitate cu punctul 5.
   Textul declarației privind extinderea ATI și apendicele sale se anexează la prezenta decizie.
   Articolul 2
   Comisia este autorizată să transmită Organizației Mondiale a Comerțului modificările necesare la lista Uniunii anexată la GATT 1994, așa cum apar în lista CLXXIII a Uniunii (G/MA/TAR/RS/357/corr.1).
   Articolul 3
   Președintele Consiliului numește persoana sau persoanele împuternicite să depună, în numele Uniunii, instrumentul de acceptare, astfel cum se prevede la punctul 9 din declarația privind extinderea ATI (2).
   Articolul 4
   Declarația privind extinderea ATI nu se interpretează în sensul că ar conferi drepturi sau ar impune obligații care pot fi invocate direct în fața instanțelor judecătorești ale Uniunii sau ale statelor membre.
   Articolul 5
   Prezenta decizie intră în vigoare la data adoptării.

      Adoptată la Luxemburg, 17 iunie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Aprobarea din 8 iunie 2016 (nepublicată încă în Jurnalul Oficial).

      (2)  Data intrării în vigoare a acordului se va publica în Jurnalul Oficial al Uniunii Europene prin grija Secretariatului General al Consiliului.